Diari Oficial de la Generalitat Valenciana


Sumari del DOGV 8750, del 27-02-2020 (2020/1588)

ORDRE 8/2020, de 18 de febrer, de la Conselleria d'Innovació, Universitats, Ciència i Societat Digital, per la qual es nomenen vocals dels consells socials de la Universitat de València i la Universitat Jaume I.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1588


Data del document
:   18-02-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat de València
    * Universitat Jaume I

ORDRE 8/2020, de 18 de febrer, de la Conselleria d'Innovació, Universitats, Ciència i Societat Digital, per la qual es nomenen vocals dels consells socials de la Universitat de València i la Universitat Jaume I. [2020/1588]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del consell social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les Universitats Públiques valencianes, regula en l'article 5 la composició d'aquests, i en l'apartat 4.b) estableix que la persona que ostente la titularitat de la conselleria competent en matèria d'universitats designarà tres vocals i en l'apartat 4.c) que el membre del Consell competent en matèria d'investigació, desenvolupament i innovació tecnològica designarà un vocal.  
Vist el que s'ha exposat, de conformitat amb el que disposen els articles 5.4.b), 5.4.c), 6.1 i 7 de la Llei 2/2003, de 28 de gener, de consells socials de les universitats públiques valencianes, la proposta de la directora general d'Universitats de 31 de gener de 2020 i en virtut de les atribucions que em confereix l'article 28 de la Llei 5/1983, de 30 de desembre, del Consell.  
  
ORDENE  
  
Primer  
Nomenar vocals del Consell Social de la Universitat de València i la Universitat Jaume I, en representació dels interessos socials, designats per la consellera d'Innovació, Universitats, Ciència i Societat Digital:  
  
  
Universitat de València  
- Pablo Calatayud García, en substitució de Salvador Vives López.  
  
Universitat Jaume I de Castelló  
- Miguel Pelayo Medina Candel, en substitució de Myriam Gimeno Matarredona  
  
Segon  
El mandat tindrà una duració de quatre anys des del seu nomenament.  
  
Tercer  
La present ordre tindrà eficàcia l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 18 de febrer de 2020.   
  
La consellera d'Innovació, Universitats, Ciència i Societat Digital,  
CAROLINA PASCUAL VILLALOBOS